Madeuhab Syafi'i
Imeum Syafi'iy lahè bak thòn 150 Hijriah di Gaza ret teunöng Palestina. Na chit ahli seujarah nyang peügah göpnyan lahè di Asqalan, tapi nyöew hanjeuët keu peukara kareuëna Gaza jameuën rôh awai-awai tamöng wilayah Asqalan. Rôh mantöng ubeuët-ubeuët ureuëng chik agam göpnyan ka meuninggai dônya. Umu tujôh thôn kajeuët geu hafai Al-Qur'an man lhè plôh juz, bak umu siplôh thôn kajeuët geuhafai kitab Al-Muwattha', saböh kitab Hadih nyang geu seuësôn lé Imeum Malék.
Imeum Syafi'iy geupeunan lagènyan seubab na hubôngan silsilah ngon Syafi' bin Sa-ib, salah sidröe sahabat Nabi Muhammad SAW nyang meu iman keu Nabi, na ikôt Nabi lam prang Badar. Meunyoë taparéksa silsilah leungkap jih na keuh:
-
- Muhammad bin Idris bin Abbas bin Usman Ibnu Syafi' bin Sa-ib bin Ubaid bin Abdi Yazid bin Hasyém bin Abdul Muthallib bin Abdi Manaf.
Meusapat silsilah Imeum Syafi'iy ngön silsalah Nabi Muhammad SAW bak Abdu Manaf, kareuna silsilah Nabi nakeuh Muhammad bin Abdullah bin Abdul Mutthalib bin Hasyém bin Abdi Manaf. Lam silsilah nyöe manduwa jih na Hasyém, Hasyém nyang na bak silsilah Nabi nyan saudara agam ayah (apa atawa abuwa) Hasyém nyang na bak silsilah Imeun Syafi'iy.
Meunyoë meunan Imeum Syafi'iy nyoë rôh lam keuturunan Arab Quraiysy, lam masalah nyoë na saböh hadih masyhur, nyang geuhubông hadih nyan keu Imeum Syafi'iy. Hadih nyan na keuh:
-
- عالم قريش يملأ طبآق الأرض علما لأن الكثرة و الإنتشار في جميع الأقطار لم يحصلا في عالم قريش مثله
- "Sidröe ureuëng Além Quréh (Quraiysy) nyang èleuëmè ureuëng nyan peunoh bak mandum lapésan bumöe kareuna lé èleuëmè ngön meuchuhu man saboh nyan nyang hana hasé duwa nyan bak ureuëng Além Quréh la'én."
Meunan nyang meu tuléh lam kitab I'anah Ath-Thalibin, juz phôn bak ôn keu limong blah sampoe namblah.
- K. H. Sirajuddin Abbas. Sejarah Keagungan Mazhab Syafi'i, Ôn keu sikeureuëng blah. Pustaka Tarbiah. Jakarta 2003.
- Abu Bakar Muhammad Syatha Damyathiy. اعانة الطالبين - I'anatuththalibin. Juzu' phôn. Ôn keu limong blah sampoe keu namblah. CV. Karya Insan Indonesia. (-hana thôn)


||Teunuléh nyoe ban geupeuphôn. Droeneuh jeut neubantu andam atawa neutamah lom asoe teunuléh nyoe (neupeutamöng gamba atawa neutamah peunawôt dalam atawa luwa).|